186. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Οικ. 1109/Μ.13/3-68 της 4/10 Σεπτ. 1986 (ΦΕΚ Β΄ 574) Ρύθμιση του τρόπου αναπροσαρμογής των συντάξεων των πρώην δικαστικών λειτουργών και στρατιωτικών. Έχοντας υπόψη: 1.Τις διατάξεις του Νόμ. 1587/1986 «Ειδικές μισθολογικές ρυθμίσεις δικαστικών λειτουργών». 2.Τις διατάξεις του Νόμ. 1643/1986 «Μισθολογικές ρυθμίσεις στρατιωτικών των Ενόπλων Δυνάμεων και αντίστοιχων της Ελληνικής Αστυνομίας, του Πυροσβεστικού Σώματος και του Λιμενικού Σώματος». 3.Τις διατάξεις των άρθρ. 9 και 34 του Π.Δ. 1041/1979 «Κώδικας Πολιτικών και Στρατιωτικών Συντάξεων». 4.Τις διατάξεις των άρθρ. 3 και 4 του Νόμ. 1203/1981 «Περί αυξήσεως των συντάξεων του Δημοσίου των μη καθοριζομένων επί τη βάσει μισθού ενεργείας και άλλων τινών συνταξιοδοτικών διατάξεων». 5.Τη γνωμοδότηση της 22ης Γενικής Συνεδριάσεως της Ολομέλειας του Ελεγκτικού Συνεδρίου της 16ης Ιουνίου 1986, αποφασίζουμε: Ι.Η αναπροσαρμογή της σύνταξης των προσώπων, που αυξάνονται οι συντάξιμες αποδοχές τους, σύμφωνα με τις διατάξεις των νόμ. 1587/1986 και 1643/1986 και έχουν αποχωρήσει από την υπηρεσία πριν από την ισχύ των νόμων αυτών ή μετά την ισχύ τους, αλλά η σύνταξή τους κανονίσθηκε με τα παλαιά μισθολόγια, θα γίνει οίκοθεν από τις αρμόδιες διευθύνσεις κανονισμού συντάξεων του Γενικού Λογιστηρίου του Κράτους, χωρίς να υποβληθεί αίτηση από τους ενδιαφερόμενους. 2.Οι σχετικές πράξεις αναπροσαρμογής θα εκδίδονται σε ειδικό έντυπο, θα λαμβάνουν ειδική αρίθμηση και θα περιέχουν όλα τα στοιχεία του νέου φύλλου μεταβολής που ισχύει από Ι Ιανουαρ. 1986. 3.Οι πράξεις αυτές θα εκδίδονται από Διευθυντή των Διευθύνσεων Κανονισμού Συντάξεων και θα ελέγχονται από Διευθυντή των Διευθύνσεων Ελέγχου και Εντολής Πληρωμής των Συντάξεων, δια πράξεως του οποίου επί του αυτού εντύπου εγκρίνεται η πληρωμή, χωρίς να συντάσσεται ειδικό φύλλο μεταβολής. Εξαιρετικώς θα συντάσσεται φύλλο μεταβολής στις περιπτώσεις που παρουσιάζουν ιδιομορφίες και, κατά την κρίση της υπηρεσίας, η σύνταξή του είναι απαραίτητη. 4.Τρία αντίγραφα των ανωτέρω πράξεων κυρωμένα θα στέλνονται στους συνταξιούχους, που αφορούν, ταχυδρομικώς, χωρίς υποβολή αιτήσεως εκ μέρους αυτών. Οι διατάξεις του άρθρου 7 του Β.Δ. 892/1968 δεν έχουν εφαρμογή εν προκειμένω. Από τα αντίγραφα αυτά το ένα επέχει θέση  επισήμου κοινοποιήσεως της πράξεως, τα δε άλλα  δύο προορίζονται να χρησιμοποιηθούν, εφόσον  συντρέχει περίπτωση, στα Ταμεία Επικουρικής Ασφαλίσεως, αφού προηγουμένως γίνει η νόμιμη χαρτοσήμανση από τον ενδιαφερόμενο. Αντίγραφα που δεν έχουν χαρτοσημανθεί δεν γίνονται δεκτά από τα εν λόγω Ταμεία, ούτε από άλλη δημόσια υπηρεσία, είναι δε ανίσχυρα για κάθε άλλη νόμιμη χρήση. Αυτό επισημαίνεται με ειδική σφραγίδα πάνω στα αντίγραφα. «Στο απόκομμα της επιταγής της σύνταξης στην οποία θα περιέχεται και η αναδρομική διαφορά από την αναπροσαρμοζόμενη σύνταξη, περιέχεται, εφόσον τούτο είναι τεχνικά δυνατό και ειδική μνεία για την αποστολή ταχυδρομικώς των ανωτέρω αντιγράφων». Το μέσα σε «.» προτελευταίο εδάφ. αντικαταστάθηκε ως άνω από την παρ. Ι της οίκ. 1360/ΜΙ3/3-68/18-21 Νοεμ. 1986 (ΦΕΚ Α΄ 799) Απ. Υπ. Οικονομικών. Η ανωτέρω οικ. 1360/1986 (ΦΕΚ Β΄ 799) απόφαση κυρώθηκε και έχει ισχύ νόμου από την έκδοσή της από το εδάφ. γ΄ άρθρ. 6 Νόμ. 1803/1988 (ΦΕΚ Α΄ 176) (κατωτ. αριθ. 192). Η προθεσμία ασκήσεως ενδίκων μέσων κατά των πράξεων αναπροσαρμογής αρχίζει μετά την παρέλευση ενός μήνα από την έκδοση των επιταγών. «α)Η αναπροσαρμογή των συντάξεων των προσώπων που αυξάνονται οι συντάξιμες αποδοχές τους με τις διατάξεις του Νόμ. 1587/1986 και έχουν εξέλθει της υπηρεσίας πριν από την έναρξη της ισχύος του, καθώς και των συνταξιούχων βουλευτών, μπορεί να γίνει είτε με πράξη αναπροσαρμογής είτε μηχανογραφικά βάσει στοιχείων που θα δοθούν στο Μηχανογραφικό Κέντρο του Υπουργείου Οικονομικών από τις αρμόδιες Διευθύνσεις του Γενικού Λογιστηρίου του Κράτους. Σε περίπτωση που η αναπροσαρμογή γίνει μηχανογραφικά και υπάρξει αμφισβήτηση από τους ενδιαφερομένους, κατά του απαντητικού εγγράφου της αρμόδιας διεύθυνσης επιτρέπεται η άσκηση των προβλεπομένων ενδίκων μέσων. β)Το επίδομα οικογενειακών βαρών που προβλέπεται από τις διατάξεις των άρθρων 2 παρ. 1 περίπτ. β΄ του Νόμ. 1587/1986 και 2 παρ. 3 του Νόμ. 1643/1986 για τους εν ενεργεία δικαστικούς λειτουργούς και στρατιωτικούς, παρέχεται και σε όσους από αυτούς είχαν εξέλθει της υπηρεσίας πριν από την έναρξη ισχύος των νόμων αυτών. Για την καταβολή του επιδόματος αυτού ισχύουν οι προϋποθέσεις και περιορισμοί που προβλέπονται από το άρθρ. ΙΙ του Νόμ. 1505/1984. Ειδικά στην περίπτωση που ο συνταξιούχος κατέχει και θέση υπαλλήλου του δημόσιου τομέα, όπως αυτός καθορίστηκε με την παρ. 6 του άρθρ. 1 του Νόμ. 1256/82, ή είναι και συνταξιούχος του τομέα αυτού, το επίδομα οικογενειακών βαρών καταβάλλεται από μία μόνο πηγή κατ’ επιλογή του. (Αντί για τη σελ. 90,801) Σελ. 90,801(α) Τεύχος Ι-9-Ι Σελ. 69 Πολιτικές και Στρατιωτικές Συντάξεις 29.Β.α.186 γ)Στην περίπτωση που τα, από την εφαρμογή των διατάξεων των Νόμ. 1587 και 1643 του 1986, καταβλητέα συνολικά ποσά της κανονιζομένης σύνταξης είναι μικρότερα των καταβαλλομένων, καταβάλλονται τα ποσά της νέας σύνταξης και η προκύπτουσα διαφορά διατηρείται αμετάβλητη ως προσωπικό και αμεταβίβαστο επίδομα και λαμβάνεται υπόψη για τον υπολογισμό της ΑΤΑ. δ)Η διάταξη της προηγουμένης περίπτωσης έχει εφαρμογή και για τους πολιτικούς συνταξιούχους που εξήλθαν της υπηρεσίας από 1 Ιαν. 1984 και μετά αναπροσαρμόστηκαν οι συντάξεις τους σύμφωνα με τις διατάξεις του Νόμ. 1505/1984». Οι μέσα σε «» περίπτ. α, β, γ και δ προστέθηκαν από την παρ. 2 της οικ. 1360/Μ 13/3-68/1821 Νοεμ. 1986 (ΦΕΚ Β΄ 799) Απ. Υπ. Οικονομικών. Η ανωτέρω οικ. 1360/1986 (ΦΕΚ Β΄ 799) απόφαση κυρώθηκε και έχει ισχύ νόμου από την έκδοσή της από το εδάφ. γ΄ άρθρ. 6 Νόμ. 1803/1988 (ΦΕΚ Α΄ 176) (κατωτ. αριθ. 192). 5.Η νέα αυξημένη σύνταξη που θα προέλθει από την κατά τα ανωτέρω αναπροσαρμογή είναι πληρωτέα χωρίς τους περιορισμούς της  παρ. 1 του άρθρου 60 του Α.Ν. 1854/1951 (άρθρ. 60 παρ. 1 Π.Δ. 1041/1979), όπως τροποποιήθηκε με την παρ. 10 του άρθρ. 18 του Νόμ. 1489/1985. Κυρώθηκε και έχει ισχύ νόμου από την έκδοσή της η άνω απόφαση από το εδάφ. β άρθρ. 6 Νόμ. 1803/1988 (ΦΕΚ Α΄ 176) (κατωτ. αριθ. 192). 